



UPDATE

Cel care se afla la volan se numește Ștefan Tudor Cârjă, are 19 ani, și este din Florești.





În dreapta lui se afla Gabi Rîpan, o tânără de 20 de ani din Suceava, care a murit în urma impactului violent.





---------------------

Un sofer din Florești a produs un accident, în noaptea de duminica spre luni, soldat cu decesul pasagerei din masina pe care o conducea.

Azi noapte, in jurul orei 03:00, un conducator auto, in varsta de 19 ani, din Floresti, care conducea dinspre Gilau spre Cluj-Napoca, a efectuat o manevra de depasire, a pierdut controlul autovehiculului, a derapat pe carosabilul acoperit cu mazga si a iesit in decor, lovind un stalp metalic de informare de pe marginea DN1, la km 490+600m, pe sensul sau de deplasare.

Soferul a fost ranit grav, iar pasagera, o tanara de 20 de ani, din Suceava, a decedat.

”La data de 21 ianuarie a.c., în jurul orei 03:00, pe DN1 E60, pe raza comunei Florești, s-a produs un accident de circulație soldat cu decesul unei persoane și rănirea gravă a alteia.

Conform primelor informații, un tânăr, de 19 ani, din Florești, în timp ce conducea autovehiculul pe DN1 E60, pe raza comunei Florești, în afara localității, dinspre Huedin spre Cluj-Napoca, ar fi efectuat o manevră de depășire neregulamentară, peste marcajul longitudinal simplu continuu. Astfel, a pierdut controlul asupra direcției de deplasare, a părăsit partea carosabilă și a intrat în coliziune cu un stâlp al unui panou de informare situat pe spațiul verde, după care s-a oprit în șanțul de colectare a apelor pluviale.

În urma impactului, conducătorul auto a fost rănit grav, iar o tânără, de 20 de ani, din Suceava, pasageră în autovehicul, a decedat.

În urma testărilor preliminare efectuate la unitatea medicală, se pare că tânărul ar fi consumat substanțe psihoactive.

Cercetările sunt continuate de către polițiști pentru stabilirea împrejurărilor exacte în care s-a produs accidentul și luarea măsurilor legale”, precizează Poliția Cluj.



















